Касцёл Святога Юзафа (Лунінец)

Касцёл Святога Юзафа — мураваны каталіцкі храм у г. Лунінцы Брэсцкай вобласці.

 Гісторыя 
У 1931 годзе біскуп Зыгмунт Лазінскі асвяціў у Лунінцы новы будынак касцёла парафіі Святога Юзафа. Касцёл быў кансакраваны 11 ліпеня 1935 года біскупам з Пінска Казімірам Букрабам. Больш як 15 святароў працавалі ў Лунінецкім касцёле Святога Юзафа да канчатковага закрыцця яго савецкімі ўладамі ў 1948 гhttp://luninec.by2.by/luninets.html.

Будынак выкарыстоўвалі як склад, потым яго перадалі пад раённы Дом культуры: тут ладзіліся канцэрты і праводзіліся моладзевыя дыскатэкі. Вежу, якая надавала будунку асаблівую прывабнасць, разбурылі.

Пасля распаду СССР Дом культуры пераехаў у частку былога гаркама партыі, касцёл аддалі вернікам ХВЕ. Аднак каталікі праз суд вярнулі будынак парафііhttps://media-polesye.by/news/kascyol-svyatoga-iosifa-u-lunincy-svyataya-imsha-i-poglyad-u-minulae-24218.

Першая Імша адбылася ў будынку Лунінецкага касцёла 13 красавіка 1997 года.

 Архітэктура 
Помнік архітэктуры гістарызму з рысамі неакласіцызму і неаготыкі. Вырашаны працяглым прамавугольным у плане аб’ёмам пад двухсхільным дахам. 3 тыльнага боку далучана ніжэйшая пяцігранная апсіда пад вальмавым пакрыццём. Фасад завершаны трохвугольным франтонам, крапаваны пілястрамі на тры праслы, у цэнтральным з якіх прамавугольны ўваходны праём і акно-ружа над ім. Бакавыя фасады рытмічна расчлянёны прамавугольнымі аконнымі праёмамі з замковым каменем над перамычкамі і контрфорсамі ў прасценках.


 Гл. таксама 
 Пінскі дэканат

 Літаратура 
Кулагін А. М. Каталіцкія храмы Беларусі: Энцыкл. даведнік / А. М. Кулагін; фатограф А. Л. Дыбоўскі. — 2-е выд. — Мн.: БелЭн, 2008. — 488 с.: іл.

 Спасылкі 
 Лунінец — парафія Святога Юзафа на Catholic.by

Катэгорыя:Касцёлы Лунінецкага раёна
Катэгорыя:Храмы Лунінца
Катэгорыя:Касцёлы Пінскай дыяцэзіі
Катэгорыя:1931 год у Беларусі
Катэгорыя:З’явіліся ў 1931 годзе